Diari Oficial de la Generalitat Valenciana


Sumari del DOGV 9688, del 21-09-2023 (2023/9592)

RESOLUCIÓ de 15 de setembre de 2023, del conseller d'Agricultura, Ramaderia i Pesca, per la qual es dona publicitat del tràmit administratiu de concessió de l'ajuda compensatòria pels costos de prevenció, control i erradicació de salmonel·losi en avicultura de la Comunitat Valenciana per a l'exercici 2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9688

Data del DOGV
:   21-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9592


Data del document
:   15-09-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Ramaderia i Pesca
    * ajuda pública

RESOLUCIÓ de 15 de setembre de 2023, del conseller d'Agricultura, Ramaderia i Pesca, per la qual es dona publicitat del tràmit administratiu de concessió de l'ajuda compensatòria pels costos de prevenció, control i erradicació de salmonel·losi en avicultura de la Comunitat Valenciana per a l'exercici 2023. [2023/9592]  
L'Ordre 17/2023, de 29 de juny, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores de les ajudes compensatòries pels costos de prevenció i erradicació de la salmonel·losi en l'avicultura a la Comunitat Valenciana (DOGV 9628, 29.06.23) i convocada per a l'exercici 2023 mitjançant Resolució de 14 de juliol de 2023, del director general d'Agricultura, Ramaderia i Pesca (DOGV 9645, 21.07.23), i el número del registre de la Comissió Europea de l'ajuda és SA.108558.  
Tenint en compte els articles segon i tercer de l'ordre esmentada on s'indiquen els beneficiaris i les despeses subvencionables objecte d'aquesta ajuda i en l'article nové es fixa el percentatge de l'ajuda i els límits màxims. Els criteris de preferència a tindre en compte en el cas que el conjunt de les ajudes sol·licitades superara els fons disponibles es recullen en l'article cinqué de l'ordre reguladora.  
  
Instruït el procediment de concessió de subvencions en el Servei de Producció i Sanitat Animal, i realitzades les actuacions necessàries per a la determinació, coneixement i comprovació de les dades que consten en l'expedient, com disposa l'article seté de l'Ordre 17/2023, de 29 de juny.  
Vist que únicament s'ha presentat una sol·licitud, amb número d'expedient 2023/MAI/VSC/0001, el titular de la qual és Associació Avícola Valenciana amb CIF: O52788289.  
Vist l'apartat segon de la Resolució de 14 de juliol de 2023, del director general d'Agricultura, Ramaderia i Pesca (DOGV 9645, 21.07.2023), per la qual es convoquen per a l'exercici 2023, les ajudes compensatòries pels costos de prevenció i erradicació de salmonel·losi en avicultura, en l'àmbit de la Comunitat Valenciana a càrrec de la dotació pressupostària de 2023, línia S3081 000, capítol IV del programa 714.80, Línia S3081 Ajudes generals a la ramaderia, amb un import de 800.000,00 euros repartits de manera diferenciada per a cadascun dels grups subvencionables, de la manera següent:  
- Grup A. Autocontrols i mesures biosanitàries: 400.000,00 euros.  
  
- Grup B. Compra i administració de vacunes de salmonel·la: 400.000,00 euros.  
  
Vista la proposta de l'òrgan col·legiat de 5 de setembre de 2023, resolc:  
  
Concedir l'ajuda a l'Associació Avícola Valenciana amb CIF, J19420135 a càrrec de l'aplicació pressupostària 714.80, línia S3081 en els termes i quanties següents:  
  
Concepte subvencionable Despesa presentada Despesa subvencionable Subvenció aprovada  
Autocontrols (analítiques i material de presa de mostres) 303.742,05 € 242.993,64 € 400.000,00 €  
Sacrifici i destrucció d'animals positius 15.000,00 € 12.000,00 €   
Neteja, desinfecció i desratització 181.257,95 € 145.006,36 €   
Vacunació en posta 373.000,00 € 298.400,00 € 400.000,00 €  
Vacunació en carn 127.000,00 € 101.600,00 €   
TOTAL 1.000.000,00 € 800.000,00 € 800.000,00 €  
  
  
El desenvolupament del pla de serveis i actuacions previstes que prestarà l'associació o agrupació de productors beneficiària de l'ajuda en espècie a les explotacions avícoles haurà de justificar-se davant l'administració amb anterioritat a la data fixada en la convocatòria de l'ajuda que finalitza el 15 d'octubre de 2023, mitjançant la comunicació final dels serveis i actuacions realitzades objecte de l'ajuda i el seu cost, amb el desglossament de les despeses incorregudes i adjuntant les factures de tercers, així com els seus justificants bancaris. La falta de justificació o la insuficiència d'aquesta o la presentació de la justificació fora del termini establit en aquest apartat i, en general, qualsevol incompliment de les obligacions del beneficiari previstes en les presents bases o les establides amb caràcter general en l'article 14 de la Llei 38/2003, de 17 de novembre, general de subvencions, determinarà el desistiment sense efecte i la revocació total o parcial de la resolució de concessió, i l'obligació de reintegrament de les quantitats indegudament percebudes, d'acord amb el que s'estableix en el títol II de la Llei 38/2003, de 17 de novembre, general de subvencions, sense perjudici de les responsabilitats o sancions que procedisquen, derivades de la infracció o infraccions en què poguera haver-se incorregut a conseqüència d'aquest incompliment.  
El pagament de l'ajuda sol·licitada de les despeses subvencionables estarà supeditat al compliment del que es disposa en matèria de mesures enfront de salmonel·la en els programes nacionals del Ministeri d'Agricultura, Pesca i Alimentació i autonòmics respectius, el Pla anual zoosanitari en vigor, així com al compliment de la normativa en matèria de benestar i sanitat animal, en les explotacions incloses en la concessió. L'incompliment d'aquest punt suposarà, prèvia audiència a l'interessat, d'una disminució de l'import de la subvenció concedida en el mateix percentatge que el grau d'incompliment del programa.  
Se subvencionaran únicament les vacunacions administrades que disposen de l'autorització de comercialització prèvia de l'Agència Espanyola de Medicaments i Productes Sanitaris o per la Comissió Europea de conformitat amb el Reglament (CE) núm. 726/2004 del Parlament i Consell.  
La justificació de l'ajuda es realitzarà a través del model normalitzat que es publicarà en la seu electrònica de la Generalitat, degudament emplenada, abans de la data indicada anteriorment i anirà acompanyada de la documentació exigida en l'article 8.3 de l'Ordre 17/2023, de 23 de juny.  
La present resolució posa fi a la via administrativa i en contra es podrà interposar recurs de reposició davant el conseller d'Agricultura, Ramaderia i Pesca, en el termini d'un mes, comptador des de l'endemà de la notificació o publicació d'aquesta, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques o bé mitjançant la interposició de recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació d'aquesta, de conformitat amb el que es preveu en l'article 46.1 de la Llei 29/1998, de 13 de juliol, Llei reguladora de la jurisdicció contenciosa administrativa, publicada en el BOE núm. 167, de 14 de juliol de 1998.  
  
València, 15 de setembre de 2023.- El conseller d'Agricultura, Ramaderia i Pesca, p. d. (O 17/2023, de 23 de juny; DOGV 9628, 29.06.2023), la directora general de Producció Agrícola i Ramaderia: Leticia Sanchiz Becquet.